CELEX: 62011TN0452
Language: et
Date: 2011-08-08 00:00:00
Title: Kohtuasi T-452/11: 8. augustil 2011 esitatud hagi — Western Digital and Western Digital Ireland versus komisjon

15.10.2011   
            
            
               ET
            
            
               Euroopa Liidu Teataja
            
            
               C 305/6
            
         8. augustil 2011 esitatud hagi — Western Digital and Western Digital Ireland versus komisjon
   (Kohtuasi T-452/11)
   2011/C 305/08
   Kohtumenetluse keel: inglise
   
      Pooled
   
   
      Hagejad: Western Digital Corp. (Dover, Delaware, Ühendriigid) ja Western Digital Ireland, Ltd (Grand Cayman, Caymani saared) (esindajad: advokaat F. González Díaz ja barrister P. Stuart)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               kohustada kostjat esitama küsimustikud, mille ta saatis kolmandatele isikutele uurimise esimeses ja teises faasis seoses Viviti Technologies Ltd. omandamisega Western Digital Corporationi poolt ja Samsung Electronics Co. Ltd. kõvakettategevuse omandamisega Seagate i poolt;
            
         
               —
            
            
               kohustada kostjat võimaldama tutvuda Seagate’i tehingut puudutava toimikuga enne ja pärast teatamist, k.a eelkõige Seagate’i, Samsungi ja komisjoni vahelise kirjavahetuse ja muu suhtluse protokollide mittekonfidentsiaalsete versioonidega kuni teatamise kuupäevani, ning kogu komisjoni sisese suhtlusega nii Seagate/Samsungi kui Western Digital Ireland/Viviti Technologies juhtumites seoses nende kahe tehingu prioritiseerimisega;
            
         
               —
            
            
               tühistada prioriteedi otsus, mis sisaldub Euroopa Komisjoni 30. mai 2011. aasta otsuses (2011/C 165/04) (Toimik COMP/M.6203 – Western Digital Ireland/Viviti Technologies) algatada uurimise teine faas seoses kavandatud koondumisega vastavalt nõukogu määruse nr 139/2004 (1) (artikli 6 lõike 1 punktile c (ELT 2011 C 165, lk 3); ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad neli väidet.
   
               1.
            
            
               Esimene väide, et kostjal ei ole pädevust võtta vastu prioriteedieeskirja koondumisteate kuupäeva alusel.
            
         
               2.
            
            
               Teine väide, et kostja rikkus õigusnormi ja õigluse ning hea halduse üldpõhimõtteid, kuna
               
                           —
                        
                        
                           kostja valitud prioriteedieeskirjal ei ole EL õiguses alust, see ei juhindu väljakujunenud kohtupraktikast ja ei kuulu ühinemiste kontrollisüsteemi;
                        
                     
                           —
                        
                        
                           kostja valitud prioriteedieeskiri toob kaasa mittekohaseid tulemusi poliitikas ning
                        
                     
                           —
                        
                        
                           komisjoni valitud prioriteedieeskiri rikub õiguse üldpõhimõtteid.
                        
                     
         
               3.
            
            
               Kolmas väide, et kostja rikkus hagejate õiguspäraseid ootusi, et kavandatud Viviti Technologies Ltd. omandamist Western Digital Corporationi poolt hinnatakse lähtuvalt turustruktuurist, mis oli levinud ajal, mil see allkirjastati, mil see välja kuulutati ja mil sellest komisjoni teavitati.
            
         
               4.
            
            
               Neljas väide, et kostja rikkus hea halduse, õigluse, proportsionaalsuse ja diskrimineerimiskeelu põhimõtteid, kui kehtestas hagejatele täiendavaid kohustusi ja kui ta ei avaldanud asjaolu, et samal ajal leidis aset teine tehing, mis mõjutas samu asjaomaseid turge.
            
         
      (1)  Nõukogu 20. jaanuari 2004. aasta määrus (EÜ) nr 139/2004 kontrolli kehtestamise kohta ettevõtjate koondumiste üle (EÜ ühinemismäärus) (ELT 2004 L 24, lk 1; ELT eriväljaanne 08/03, lk 40).